ছাব্বিশের ভোটের আগেই রাজনীতি থেকে সরে দাঁড়ালেন চিরঞ্জিত

কলকাতা: বিধানসভার (West Bengal Assembly) শেষ দিনে সক্রিয় রাজনীতি থেকে সরে দাঁড়ানোর ঘোষণা করলেন তৃণমূল বিধায়ক চিরঞ্জিত চক্রবর্তী (Chiranjeet Chakraborty)। আগেই ইঙ্গিত দিয়েছিলেন, আর রাজনীতিতে থাকতে চান না—এদিন বিধানসভায় দাঁড়িয়ে সেই অবস্থানেই অনড় থাকার কথা স্পষ্ট করেন তিনি। চিরঞ্জিত জানান, আসন্ন নির্বাচনে তিনি আর প্রার্থী হতে চান না। তবে চূড়ান্ত সিদ্ধান্ত দলের সর্বোচ্চ নেত্রী মমতা বন্দ্যোপাধ্যায়ের উপরই ছেড়ে দিয়েছেন।

বিধানসভায় নিজের বক্তব্যে তিনি বলেন, এবার অভিনয়ের পেশায় আরও বেশি করে মন দিতে চান। দীর্ঘ রাজনৈতিক জীবনের পর নতুন করে অভিনয় জগতে সক্রিয় হওয়ার ইচ্ছার কথাও তুলে ধরেন তিনি। তাঁর এই ঘোষণায় রাজনৈতিক মহলে জোর চর্চা শুরু হয়েছে।

আরও পড়ুন: বিধানসভায় পাশ হাওড়া মিউনিসিপ্যাল কর্পোরেশন এমেন্ডমেন্ড বিল

বিধানসভায় নিজের বক্তব্যে তিনি বলেন, এবার অভিনয়ের পেশায় আরও বেশি করে মন দিতে চান। দীর্ঘ রাজনৈতিক জীবনের পর নতুন করে অভিনয় জগতে সক্রিয় হওয়ার ইচ্ছার কথাও তুলে ধরেন তিনি।

চলচ্চিত্র জগতের জনপ্রিয় অভিনেতা হিসেবে বহু বছর কাজ করার পর রাজনীতিতে যোগ দেন চিরঞ্জিত। তৃণমূল কংগ্রেসের টিকিটে একাধিকবার বিধায়ক নির্বাচিত হন এবং এলাকার সাংগঠনিক কাজেও সক্রিয় ভূমিকা নেন। সাংস্কৃতিক জগতের পরিচিত মুখ হওয়ায় সাধারণ মানুষের সঙ্গে তাঁর যোগাযোগও ছিল উল্লেখযোগ্য।

রাজনীতি থেকে সরে দাঁড়ানোর ঘোষণার সময় তিনি সহকর্মী বিধায়ক ও দলীয় নেতৃত্বের প্রতি কৃতজ্ঞতা জানান। বলেন, মানুষের জন্য কাজ করার সুযোগ পেয়েছেন—এটাই তাঁর বড় প্রাপ্তি। তবে এখন ব্যক্তিগত পেশা ও সৃজনশীল কাজকে বেশি সময় দিতে চান। তাঁর এই ঘোষণার পর রাজনৈতিক ও সাংস্কৃতিক—দুই মহলেই জোর আলোচনা শুরু হয়েছে। আগামী দিনে তিনি পুরোপুরি অভিনয়ে ফিরবেন নাকি দল অন্য কোনও দায়িত্ব দেবে, সেদিকেই এখন নজর রাজনৈতিক মহলের।